Λέξεις κλειδιά

Περίληψη

Λέξεις κλειδιά 1. Προσέγγιση των νομοθεσιών – Σήματα – Οδηγία 2008/95 – Προσδιορισμός των προϊόντων ή των υπηρεσιών τα οποία αφορά το σήμα – Απαιτήσεις σαφήνειας και ακρίβειας – Καθορισμός, από τις αρμόδιες αρχές και τους επιχειρηματίες, της εκτάσεως της προστασίας που παρέχει το σήμα (Οδηγία 2008/95 του Ευρωπαϊκού Κοινοβουλίου και του Συμβουλίου) 2. Προσέγγιση των νομοθεσιών – Σήματα – Οδηγία 2008/95 – Προσδιορισμός των προϊόντων ή των υπηρεσιών τα οποία αφορά το σήμα – Χρήση των γενικών ενδείξεων των τίτλων κλάσεως της ταξινομήσεως της Νίκαιας – Επιτρέπεται – Προϋποθέσεις – Προσδιορισμός αρκούντως σαφής και ακριβής (Οδηγία 2008/95 του Ευρωπαϊκού Κοινοβουλίου και του Συμβουλίου) 3. Προσέγγιση των νομοθεσιών – Σήματα – Οδηγία 2008/95 – Προσδιορισμός των προϊόντων ή των υπηρεσιών τα οποία αφορά το σήμα – Χρήση των γενικών ενδείξεων των τίτλων κλάσεως της ταξινομήσεως της Νίκαιας – Έκταση της συνεπαγόμενης προστασίας – Υποχρέωση του αιτούντος να διευκρινίζει τα προϊόντα ή τις υπηρεσίες που αφορά η αίτησή του (Οδηγία 2008/95 του Ευρωπαϊκού Κοινοβουλίου και του Συμβουλίου) Περίληψη 1. Η οδηγία 2008/95, για την προσέγγιση των νομοθεσιών των κρατών μελών περί σημάτων, έχει την έννοια ότι απαιτεί να προσδιορίζονται από τον αιτούντα με επαρκή σαφήνεια και ακρίβεια τα προϊόντα ή οι υπηρεσίες για τα οποία ζητείται η προστασία μέσω σήματος, προκειμένου να είναι οι αρμόδιες αρχές και οι επιχειρηματίες σε θέση, με αυτή και μόνον τη βάση, να καθορίζουν την έκταση της προστασίας που παρέχει το σήμα. Η καταχώριση του σήματος σε δημόσιο μητρώο έχει ως αντικείμενο να το καθιστά προσιτό στις αρμόδιες αρχές και στο κοινό, και ειδικότερα στους επιχειρηματίες. Αφενός, οι αρμόδιες αρχές πρέπει να γνωρίζουν με επαρκή σαφήνεια και ακρίβεια τα προϊόντα ή τις υπηρεσίες τα οποία αφορά ένα σήμα, ώστε να είναι σε θέση να εκπληρώσουν τις υποχρεώσεις τους σχετικά με την προηγούμενη εξέταση των αιτήσεων καταχωρίσεως, καθώς και με τη δημοσίευση και την τήρηση κατάλληλου και ακριβούς μητρώου σημάτων. Αφετέρου, οι επιχειρηματίες πρέπει να μπορούν να ενημερώνονται με σαφήνεια και ακρίβεια για τις καταχωρίσεις που πραγματοποιούν ή τις αιτήσεις καταχωρίσεως που υποβάλλουν οι πραγματικοί ή δυνητικοί ανταγωνιστές τους, καθώς και να ενημερώνονται καταλλήλως σχετικά με τα δικαιώματα τρίτων. (βλ. σκέψεις 46-49, 64 και διατακτ.) 2. Η οδηγία 2008/95, για την προσέγγιση των νομοθεσιών των κρατών μελών περί σημάτων, έχει την έννοια ότι δεν αντιτίθεται στη χρήση των γενικών ενδείξεων των τίτλων κλάσεως της ταξινομήσεως του άρθρου 1 του Διακανονισμού της Νίκαιας για τη διεθνή ταξινόμηση προϊόντων και υπηρεσιών με σκοπό την καταχώριση σημάτων, προκειμένου να προσδιορίζονται τα προϊόντα και οι υπηρεσίες για τα οποία ζητείται η προστασία μέσω σήματος, εφόσον ένας τέτοιος προσδιορισμός είναι αρκούντως σαφής και ακριβής. Απόκειται στις αρμόδιες αρχές να προβαίνουν σε εκτίμηση ανά περίπτωση, σε συνάρτηση με τα προϊόντα ή τις υπηρεσίες για τα οποία ο αιτών ζητεί την προστασία που παρέχει το σήμα, προκειμένου να καθορίσουν κατά πόσον οι ενδείξεις αυτές πληρούν τις αναγκαίες προϋποθέσεις σαφήνειας και ακρίβειας. (βλ. σκέψεις 55-56, 64 και διατακτ.) 3. Ο αιτών την καταχώριση εθνικού σήματος που χρησιμοποιεί όλες τις γενικές ενδείξεις του τίτλου συγκεκριμένης κλάσεως της ταξινομήσεως του άρθρου 1 του Διακανονισμού της Νίκαιας για τη διεθνή ταξινόμηση προϊόντων και υπηρεσιών με σκοπό την καταχώριση σημάτων για να προσδιορίσει τα προϊόντα ή τις υπηρεσίες για τα οποία ζητείται η προστασία του σήματος πρέπει να διευκρινίζει κατά πόσον η αίτησή του καταχωρίσεως αφορά το σύνολο των ταξινομημένων στον αλφαβητικό κατάλογο της οικείας συγκεκριμένης κλάσεως προϊόντων ή υπηρεσιών ή ορισμένα μόνον προϊόντα ή υπηρεσίες. Σε περίπτωση που η αίτηση αφορά αποκλειστικώς ορισμένα μόνον εκ των εν λόγω προϊόντων ή υπηρεσιών, ο αιτών υποχρεούται να διευκρινίσει ποια εμπίπτοντα στην κλάση αυτή προϊόντα ή υπηρεσίες αφορά η αίτησή του. Αίτηση καταχωρίσεως από την οποία δεν είναι δυνατόν να διαπιστωθεί κατά πόσον, με τη χρήση τίτλου συγκεκριμένης κλάσεως της ταξινομήσεως της Νίκαιας, ο αιτών αναφέρεται στο σύνολο ή αποκλειστικώς σε τμήμα των προϊόντων της κλάσεως αυτής δεν μπορεί να εκληφθεί ως αρκούντως σαφής και ακριβής. (βλ. σκέψεις 61-62, 64 και διατακτ.)

Υπόθεση C-307/10

Chartered Institute of Patent Attorneys

κατά

Registrar of Trade Marks

[αίτηση του The Person Appointed by the Lord Chancellor under Section 76 of the Trade Marks Act 1994, on Appeal from the Registrar of Trade Marks (Ηνωμένο Βασίλειο) για την έκδοση προδικαστικής αποφάσεως]

«Σήματα — Προσέγγιση των νομοθεσιών των κρατών μελών — Οδηγία 2008/95/ΕΚ — Προσδιορισμός των προϊόντων ή των υπηρεσιών για τα οποία ζητείται η προστασία του σήματος — Αναγκαίες προϋποθέσεις σαφήνειας και ακρίβειας — Χρήση των τίτλων κλάσεως της ταξινομήσεως της Νίκαιας με σκοπό την καταχώριση σημάτων — Επιτρέπεται — Έκταση της προστασίας που παρέχει το σήμα»

Περίληψη της αποφάσεως

Προσέγγιση των νομοθεσιών – Σήματα – Οδηγία 2008/95 – Προσδιορισμός των προϊόντων ή των υπηρεσιών τα οποία αφορά το σήμα – Απαιτήσεις σαφήνειας και ακρίβειας – Καθορισμός, από τις αρμόδιες αρχές και τους επιχειρηματίες, της εκτάσεως της προστασίας που παρέχει το σήμα (Οδηγία 2008/95 του Ευρωπαϊκού Κοινοβουλίου και του Συμβουλίου) Προσέγγιση των νομοθεσιών – Σήματα – Οδηγία 2008/95 – Προσδιορισμός των προϊόντων ή των υπηρεσιών τα οποία αφορά το σήμα – Χρήση των γενικών ενδείξεων των τίτλων κλάσεως της ταξινομήσεως της Νίκαιας – Επιτρέπεται – Προϋποθέσεις – Προσδιορισμός αρκούντως σαφής και ακριβής (Οδηγία 2008/95 του Ευρωπαϊκού Κοινοβουλίου και του Συμβουλίου) Προσέγγιση των νομοθεσιών – Σήματα – Οδηγία 2008/95 – Προσδιορισμός των προϊόντων ή των υπηρεσιών τα οποία αφορά το σήμα – Χρήση των γενικών ενδείξεων των τίτλων κλάσεως της ταξινομήσεως της Νίκαιας – Έκταση της συνεπαγόμενης προστασίας – Υποχρέωση του αιτούντος να διευκρινίζει τα προϊόντα ή τις υπηρεσίες που αφορά η αίτησή του (Οδηγία 2008/95 του Ευρωπαϊκού Κοινοβουλίου και του Συμβουλίου)